Uvaženi Muftija, Akademik Dr Muamer Zukorlic

Obraćam Vam se u ime... sa molbom da svojim uticajem pomognete da se ispravi nepravda koja je nanešena Fahrudinu Mavriću iz sela Batrage opština Tutin. Ovaj mladić je osuđen na 30 godina zatvora za krivično delo teško ubistvo policajca i teško ubistvo u pokušaju drugog uniformisanog lica, kolege ubijenog.

Iz svih dokaza koje su Višem sudu u Novom Pazaru prezentovani kroz prvi zahtev za ponavljanje krivičnopg postupka, a u vidu forenzičke 3D rekonstrukcije Centra za forenzička istraživanja doo Novi Sad i Nenada Šipke, direktora ovog centra, jasno se može videti da nema ni jednog materijalnog dokaza da je Fahrudin Mavrić počinio krivično delo teško ubistvo i teško ubistvo u pokušaju, a slobodno se može reći da nema dokaza da je uopšte krivac za smrt policajca. Porazna činjenica za pravosudni sistem Republike Srbije je ta, da je presuda u ovom krivičnom postupku donešena na nezakonitim dokazima.

Pomenuti Centar za forenzička istraživanja doo Novi Sad, Nenad Šipka, direktor centra i advokatica Jelena Vasić iz Novog Sada, podneli su novi zajtev za ponavljanje krivičnog postupka pred Višim sudom u Novom Pazaru. Sa pravne strane, ovaj novi zahtev predstavlja malo remek delo pravne nauke, a ono se ogleda u tome da se kao novi dokaz iz člana 473. st. 1. tač. 3. ZKP RS mogu podneti nove činjenice iz oblasti procesnog prava, a koje, sa ranijim činjenicama ili same po sebi, mogu dovesti do oslobađanja od optužbe. U prilogu Vam dostavljamo navedeni zahtev za ponavljanje krivičnog postupka.

Uvaženi Muftija,

Mi ne tražimo nikakvu protivustavnu i protivzakonitu radnju od strane Vas, već samo molimo da svojim autoritetom utičete da se podneti zahtev za ponavljanje krivičnog postupka u slučaju Fahrudina Mavrića, a koji je, kao što smo napisali, podnet u skladu sa ZKP RS pred Višim sudom u Novom Pazaru, prouči na osnovama Ustava RS i ZKP RS, stručno i objektivno od strane najboljih sudija u Višem sudu u Novom Pazaru. Sigurni smo da će se ustanoviti pravni osnov za ponavljanje krivičnog postupka.

U tom novom krivičnom postupku, Fahrudinu Mavriću će biti omogućeno pravično suđenje, jer će ovoga puta pored sebe, kao stručnog savetnika imati Nenada Šipku i advokaticu Jelenu Vasić. A tada je potpuno svejedno ko zastupa VJT NP i koji sudski veštaci će biti angažovani.

S poštovanjem,

Aktivistkinje,

Aida Šarkinovic

New York 12.18.2020

Emina Colovic

Germany 12.18.2020